Document ID: 31994R2926

KOMISSION ASETUS (EY) N:o 2926/94,
annettu 30 päivänä marraskuuta 1994,
Azorien, Madeiran ja Kanariansaarten erityisen sokerinhankintajärjestelmän soveltamislen yksityiskohtaisia sääntöjä koskevan asetuksen (ETY) N:o 2177/92 ja maatalouden vaihtokurssia sokerialalla koskevan asetuksen (ETY) N:o 1713/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan ja sen 7 artiklan 2 kohdan,
sekä katsoo, että
Azorien, Madeiran ja Kanariansaarten erityisen sokerinhankintajärjestelmän soveltamista koskevista yksityiskohtaisista säännöistä säädetään komission asetuksessa (ETY) N:o 2177/92(3), sellaisena kuin se on viimeksi muutettuna asetuksella (EY) N:o 1443/94(4),
Kanariansaarten tiettyjä maataloustuotteita koskevan erityisen hankintajärjestelmän soveltamista koskevat uudet ja yhteiset yksityiskohtaiset säännöt, joista säädetään komission asetuksessa (EY) N:o 2790/94(5), sellaisena kuin se on muutettuna asetuksella (EY) N:o 2883/94(6), ja jotka tulevat voimaan 1 päivänä joulukuuta 1994, eivät toisaalta enää edellytä vakuuksia tukitodistuksen antamista varten ja toisaalta määrittelevät uuden lähtökohdan maatalouden vaihtokurssille hankintatuen myöntämiseksi Espanjan pesetoissa; on tarpeen muuttaa 1 päivästä joulukuuta 1994 alkaen samalla tavalla Kanariansaarten osalta asetusta (ETY) N:o 2177/92 ja erityisistä yksityiskohtaisista säännöistä maatalouden vaihtokurssin soveltamiseksi sokerialalla 30 päivänä kesäkuuta 1993 annettua komission asetusta (ETY) 1713/93(7), sellaisena kuin se on muutettuna asetuksella (ETY) N:o 2627/93(8), ja
tämä asetus on sokerin hallintokomitean lausunnon mukainen,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2177/92 5 artiklaan seuraava 5 kohta.
"5 Edellisiä kohtia ei sovelleta Kanariansaarten osalta."
2 artikla
Poistetaan asetuksen (ETY) N:o 1713/93 liitteen XVI c kohdasta sanat "ja Kanariansaarten".
3 artikla
Tämä asetus tulee voimaan 1 päivänä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1994.

Labels: 3
18
17
6